བོད་ཀྱི་བླ་ན་མེད་པའི་དབུ་ཁྲིད་སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་གིས་བོད་ཀྱི་ལོ་རྒྱུས་ནང་མི་གྲགས་པའི་ཆོལ་གསུམ་བོད་མི་ཆིག་སྒྲིལ་བསྐྲུན་གནང་མཛད་ཡོད་ནའང་།སྤྱི་འཐུས་མིང་འཛིན་པ་ཀྲ་བྲག་དངོས་གྲུབ་བསོད་ནམས་ཟེར་བ་དེ་རིགས་ཀྱིས་འགན་འཁུར་མེད་པའི་སྐད་ཆ་གྲོས་ཚོགས་ར་བའི་ནང་ལ་བཤད་པར་བརྟེན་ནས་དད་དམ་གཙང་མའི་གཞིས་བྱེས་བོད་མི་མང་པོའི་སེམས་ལ་རྨ་ཁ་བཟོས་ཡོད།ད་དུང་ཤུགས་ཆེ་ཙམ་བཤད་ན་བོད་ཁྱིམ་སློབ་གྲྭའི་ངོས་ནས་ཁོ་བོད་ཁྱིམ་ལས་བྱེད་ཞིག་ཡིན་པའི་ཆ་ནས་གོ་སྐོན་སློབ་གསོ་སྐྱོན་དགོས་པ་ཆགས་ཡོད།མང་ཚོགས་ནས་བསམ་ཚུལ་བཤད་བྲིས་བྱ་རྒྱུ་མང་གཙོའི་སྤྱི་ཚོགས་ནང་ཆོག་པ་དང་།དངོས་མིང་དང་བཅས་ནས་དྲ་ཐོག་ལ་སྤེལ་བ་དེ་ཡང་མ་འོངས་སྤྱི་ཚོགས་ཟང་ཟིང་བཟོ་མཁན་ཀྲ་བྲག་དངོས་གྲུབ་བསོད་ནམས་ལྟ་བུས་སྐད་ཆ་མ་བཤད་སྔོན་ལ་བསམ་གཞིགས་བྱེད་དགོས་པའི་དྲན་བསྐུལ་ཡོང་བར་ངེས་པར་དུ་ཕན་ཐོགས་ཡོང་ངེས།